Η **Ένωση Συλλόγων Κάδμος Θήβας** είναι ελληνικό αθλητικό σωματείο που δραστηριοποιείται στην πόλη της Θήβας στη Βοιωτία. Επίσημο έτος ίδρυσής του είναι το 2013 και προέκυψε από τη συγχώνευση των σωματείων Γ.Σ. Κάδμος Θήβας (1974) και Γ.Σ. Ηρακλής Θήβας (1985). Το όνομά του είναι αναφορά στον Κάδμο, μυθικό ιδρυτή της πόλεως των Θηβών. Οι αθλητές του αγωνίζονται με χρώματα το κόκκινο και το μπλε. Διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων με έδρα το Κλειστό Γυμναστήριο Θήβας «Ανδρέας Ερρίκος Χατζόπουλος», χωρητικότητας 500 θεατών.

Ιστορική αναδρομή
-----------------

### Ίδρυση

Το Μάιο του 2013 οι διοικήσεις των αθλητικών συλλόγων Γ.Σ. Κάδμος Θήβας (1974) και Γ.Σ. Ηρακλής Θήβας (1985) ανακοίνωσαν την απόφασή τους να συμπορευτούν με στόχο τη «δημιουργία μιας ισχυρής ομάδας, τόσο διοικητικά όσο και αγωνιστικά».

Την αγωνιστική περίοδο 2013-14 ο Κάδμος δήλωσε συμμετοχή στο Πρωτάθλημα της Α' Κατηγορίας Ανδρών που διοργανώνει η Ε.Σ.Κ. Ανατολικής Στερεάς και Εύβοιας Στη διάρκεια της κανονικής περιόδου συγκέντρωσε 15 νίκες και 3 ήττες απέναντι σε 10 αντιπάλους, τερματίζοντας στην κορυφή του βαθμολογικού πίνακα. Στη διαδικασία των Play-Offs ο Κάδμος τέθηκε αρχικά αντιμέτωπος με το Λοκρό Αταλάντης, απέναντι στον οποίο μετέφερε μία νίκη και μία ήττα. Στο πρώτο μεταξύ τους παιχνίδι ο Κάδμος νίκησε με σκορ 76-66, ενώ στο δεύτερο ηττήθηκε με σκορ 73-56. Τελικά ο Κάδμος πέρασε στον τελικό χωρίς να διεξαχθεί τρίτο παιχνίδι, καθώς ο Λοκρός προσήλθε μεν στο γήπεδο αλλά αποχώρησε σε ένδειξη διαμαρτυρίας για τις συνθήκες φιλοξενίας. Στους τελικούς ο Κάδμος κλήθηκε να αντιμετωπίσει τον Ιωνικό Λαμίας απέναντι στον οποίο ήδη προηγούταν με δύο νίκες και χρειαζόταν μία τρίτη για να πάρει το Πρωτάθλημα. Στο ένα και μοναδικό παιχνίδι που διεξήχθη ο Κάδμος κέρδισε με 71-52, αναδείχθηκε Πρωταθλητής Ε.Σ.Κ.Α.Σ.Ε. και κέρδισε εισιτήριο ανόδου στη Γ' Εθνική Κατηγορία. Προπονητής κατά την επιτυχημένη αυτή περίοδο ήταν ο Αποστόλης Αναστασίου.

### Θητεία στη Γ' Εθνική (2014 - 2017)

Την αγωνιστική περίοδο 2014-15 η ομάδα της Θήβας πραγματοποίησε το ντεμπούτο της στη Γ' Εθνική Κατηγορία, διατηρώντας στον πάγκο της τον Αναστασίου. Εντάχθηκε στο 2ο Όμιλο Νότου, όπου διεκδίκησε την άνοδο απέναντι σε 13 αντιπαλούς. Στο πλαίσιο αυτό συγκέντρωσε 13 νίκες και 13 ήττες, ισοβαθμώντας με τον Ηρόδοτο Νέας Αλικαρνασσού. Βάσει των μεταξύ τους αποτελεσμάτων τερμάτισε χαμηλότερα από εκείνον και ειδικότερα στην 9η θέση της κατάταξης. Τους περισσότερους πόντους για λογαριασμό της ομάδας σημείωσε ο Γιάννης Γκρινιάρης (406 πόντοι).

Την επόμενη χρονιά, 2015-16, ο Κάδμος επέστρεψε στα γήπεδα της ίδιας Κατηγορίας και Ομίλου. Στην τελική βαθμολογία η θέση του βελτιώθηκε, καθώς βρέθηκε στην 7η θέση και μάλιστα χωρίς να ισοβαθμίσει με άλλη ομάδα. Ο απολογισμός της χρονιάς ήταν 16 νίκες και 10 ήττες. Με τον τρόπο αυτό ανανέωσε την παρουσία του στο εθνικό Πρωτάθλημα για το επόμενο φθινόπωρο. Τη μεγαλύτερη συγκομιδή πόντων είχε τη χρονιά αυτή για λογαριασμό της ομάδας στην Κανονική Περίοδο ο Γκρινιάρης (426 πόντοι), με το Γιάννη Χαράτση να ακολουθεί (349 πόντοι). Καθήκοντα πρώτου προπονητή διατήρησε για τρίτη συνεχόμενη χρονιά ο Αποστόλης Αναστασίου με συνεργάτη το Στέφανο Δεφίγγο.

Την περίοδο 2016-17 οι ομάδες του Ομίλου μειώθηκαν κατά μία. Ο Κάδμος πέτυχε λιγότερες νίκες, 11 σε 24 αγωνιστικές. Ωστόσο αυτό δεν αποτυπώθηκε στην τελική κατάταξη, εφόσον ο σύλλογος τερμάτισε και πάλι στην ίδια θέση. Για άλλη μια χρονιά παραγωγικότερος σκόρερ της ομάδας αναδείχθηκε ο Γιάννης Γκρινιάρης.

Το καλοκαίρι του 2017 επήλθαν διοικητικές αλλαγές, με τον Παναγιώτη Χασάπη να διαδέχεται τον Δημήτρη Κοροπούλη στην προεδρία του συλλόγου. Μετά από τέσσερα χρόνια στον πάγκο της ομάδας, ο προπονητής Αποστόλης Αναστασίου έδωσε τη σκυτάλη  στον πρώην αθλητή της ομάδας, Ηλία Τομαρά. Παρ' όλες τις εξελίξεις αυτές και την έναρξη του σχεδιασμού της νέας χρονιάς, ο Κάδμος ανακοίνωσε την εθελοντική του αποχώρηση από τη Γ' Εθνική με κατεύθυνση το τοπικό Πρωτάθλημα της Ε.Σ.Κ. Ανατολικής Στερεάς και Εύβοιας.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2014-15 | 4 | Γ' Εθνική | 9 | - | 13-13 | - | - | Γιάννης Γκρινιάρης | - | - | - | - | - |
| 2015-16 | 4 | Γ' Εθνική | 7 | - | 16-10 | - | - | Γιάννης Γκρινιάρης | - | - | - | - | - |
| 2016-17 | 4 | Γ' Εθνική | 7 | - | 11-13 | - | - | Γιάννης Γκρινιάρης | - | - | - | - | - |

Πρόσωπα
-------

**Διακεκριμένοι Καλαθοσφαιριστές**| 

| Εθν | Ονοματεπώνυμο |
| --- | --- |
|  | Γιάννης Γκρινιάρης |
|  | Ηλίας Τομαράς |
|  | Γιάννης Χαράτσης |

 |  |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Αποστόλης Αναστασίου | 2013 - Ιουλ 2017 |
|  | Ηλίας Τομαράς | Ιουλ 2017 - σήμερα |

 |  |

Τρέχουσα αγωνιστική περίοδος
----------------------------

To Κλειστό Γυμναστήριο Θήβας, έδρα του Κάδμου.
Κατά την τρέχουσα αγωνιστική περίοδο, 2017-18, ο Ε.Σ. Κάδμος Θήβας λαμβάνει μέρος στο Πρωτάθλημα της Β' Κατηγορίας Ανδρών που διοργανώνει η Ένωση Σωματείων Καλαθοσφαίρισης Ανατολικής Στερεάς και Εύβοιας.

Έδρα του συλλόγου είναι το Κλειστό Γυμναστήριο Θήβας «Ανδρέας Ερρίκος Χατζόπουλος», χωρητικότητας 500 θεατών. Πρόεδρος του διοικητικού συμβουλίου είναι ο Παναγώτης Χασάπης. Καθήκοντα πρώτου προπονητή διατηρεί από τον Ιούλιο του 2017 ο Ηλίας Τομαράς.

Παραπομπές
----------

1. 1 2  Κλειστό Γυμναστήριο Θήβας «Ανδρέας Ερρίκος Χατζόπουλος» Αρχειοθετήθηκε 2018-03-28 στο Wayback Machine. πληροφορίες στον ιστότοπο Gipeda.gr.
2. ↑  «ΕΣΚΑΣΕ: Συγχώνευση Κάδμου και Ηρακλή»[*νεκρός σύνδεσμος*], άρθρο στον ιστότοπο StarSports.gr, 16 Μαΐου 2013.
3. ↑  «Νέα Ομάδα Μπάσκετ στη Θήβα- Ένωση Συλλόγων Κάδμος-Βίντεο» Αρχειοθετήθηκε 2016-03-04 στο Wayback Machine. άρθρο στον ιστότοπο PermisosPress.blogspot.gr 13 Ιουνίου 2013.
4. ↑  (pdf) «Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2013-2014»[*νεκρός σύνδεσμος*], πληροφορίες στον επίσημο ιστότοπο της Ένωσης Σωματείων Καλαθοσφαίρισης Ανατολικής Στερεάς και Εύβοιας.
5. ↑  «Α' ΕΣΚΑΣΕ: Κάδμος-Λοκρός 76-66»[*νεκρός σύνδεσμος*], άρθρο στον ιστότοπο StarSports.gr, 31 Μαρτίου 2014.
6. ↑  «Α΄ ΕΣΚΑΣΕ: Οι ημιτελικοί του Σαββάτου» Αρχειοθετήθηκε 2016-03-05 στο Wayback Machine. άρθρο στον ιστότοπο StarSports.gr, 7 Απριλίου 2014.
7. 1 2  «ΕΣΚΑΣΕ: Πήρε τη νίκη στα χαρτιά ο Κάδμος και πήγε τελικό», άρθρο στον ιστότοπο InfoBasket.gr, 14 Απριλίου 2014.
8. 1 2  «Ο Κάδμος Θήβας στη Γ' Εθνική», άρθρο στον ιστότοπο InfoBasket.gr, 27 Απριλίου 2014.
9. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2014-2015», άρθρο στον ιστότοπο της Ελληνικής Ομοσπονδίας Καλαθοσφαίρισης.
10. ↑  «2ος: Στην Γ’ Εθνική και του χρόνου ο Κάδμος», άρθρο στον ιστότοπο SuperBasket.gr, 3 Μαΐου 2015.
11. ↑  «Ο τίτλος του top scorer στη Γ΄ εθνική στον Γιάννη Μανδαλάκη (τελική 2014-15)», άρθρο στον ιστότοπο InfoBasket.gr, 12 Μαΐου 2015.
12. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2015-2016», άρθρο στον ιστότοπο της Ελληνικής Ομοσπονδίας Καλαθοσφαίρισης.
13. ↑  «Top scorer της Γ΄ εθνικής ο Σπύρος Γεωργούτσος (τελική κατάταξη 2015-2016)», άρθρο στον ιστότοπο InfoBasket.gr, 27 Απριλίου 2016.
14. ↑  «Παραμένει... τιμονιέρης στον Κάδμο ο Αναστασίου», άρθρο στον ιστότοπο InfoBasket.gr, 22 Ιουνίου 2015.
15. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2016-2017», άρθρο στον ιστότοπο της Ελληνικής Ομοσπονδίας Καλαθοσφαίρισης.
16. ↑  «Οι σκόρερ της Γ΄εθνικής (2016-17)», άρθρο στον ιστότοπο InfoBasket.gr, 23 Μαΐου 2017.
17. ↑  «Τέλος από τον Κάδμο ο Αναστασίου» Αρχειοθετήθηκε 2020-10-28 στο Wayback Machine. άρθρο στον ιστότοπο eBasket.gr, 21 Ιουλίου 2017.
18. 1 2  «Ο Ηλίας Τομαράς νέος κόουτς του Κάδμου στη Γ' Εθνική!» Αρχειοθετήθηκε 2017-09-03 στο Wayback Machine. άρθρο στον ιστότοπο EviaBasket.gr, 21 Ιουλίου 2017.
19. ↑  «Αναλαμβάνει τον Κάδμο ο Τομαράς» Αρχειοθετήθηκε 2017-07-22 στο Wayback Machine. άρθρο στον ιστότοπο BasketBlog.gr, 21 Ιουλίου 2017.
20. ↑  «Αποσύρεται από τη Γ' Εθνική ο Κάδμος Θηβών... και στο βάθος Ιωνικός Ν.Φ.» Αρχειοθετήθηκε 2017-09-03 στο Wayback Machine. άρθρο στον ιστότοπο Basketa.gr, 27 Ιουλίου 2017.
21. ↑  «Εργοτέλης και Κάδμος εκτός Γ' Εθνικής», άρθρο στον ιστότοπο Sport24.gr, 27 Ιουλίου 2017.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Ε.Σ. Κάδμος Θήβας, επίσημος ιστότοπος.
* Ε.Σ. Κάδμος Θήβας, επίσημος λογαριασμός στο Facebook.

  

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.Σ.Κ.Α.Σ.Ε. 2021-2022 |
| --- |
|  |
| 0 | 
* Αλίαρτος
* Άμφισσα
* Αναγέννηση Μαλεσίνας
* Απόλλων Λιβαδειάς
* Άρης Αμφίκλειας
* Άρης Θήβας
* Αστέρας Αλιβερίου
* Βασιλικό
* Έξω Παναγίτσα
* Ιτέα
* Κάδμος Θήβας
* Κονίστρες
* Λοκρός Αταλάντης
* Πρωτέας Σχηματαρίου
 |  |

 |